Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: Melléklet a 7/1998. (XII. 2.) EüM rendelethez
Paragraph Index: 55

9. Folyamatos önképzésre és szakmai fejlődésre törekszik. 1998/108. szám III/2. Szakmai követelmények A körzeti-közösségi szakápolói végzettséggel rendelkező ápoló legyen képes: A klinikumi és az ápolási-gondozási ismereteire építve: — az alapellátás feladatkörét, területeit felvázolni, — sorrendiségében meghatározni a különböző korú egyének, családok és közösségek pszichés, szomatikus, szociális változásait, szükségleteit, — ápolási és közösségi diagnózist meghatározni, — megtervezni az egyén vagy a közösség által igényelt ápolási-gondozási tevékenységet, — a felmért emberi szükségleteket — a beteg állapotának megfelelően — kielégíteni, — szakszerűen kivitelezni a tervezett alap- és szakápolási eljárásokat, — rendszeresen és folyamatosan megfigyelni és értékelni az ellátottak fizikai, értelmi, érzelmi állapotát, — a kapott eredmények alapján az ellátásban a szükséges módosításokat elvégezni, — egészségfejlesztési módszereket alkalmazni, — egészségvédelmi feladatokat ellátni, szakszerűen tanácsot adni, és a szakmai ismeretterjesztést végezni, — egészségnevelő tevékenységével, munkájával az ellátási körbe tartozó lakosság egészségi állapotát pozitív irányban befolyásolni, — közreműködni az egészségügyi ellátó és gondozó teamben, — együttműködni az egyénekkel, a családokkal, a közösségekkel és egyéb más egészségügyi területen dolgozókkal az ápolói szolgáltatások tervezésében, szervezésében, irányításában, értékelésében, — részt venni a komplex családgondozásban, — a kliens otthoni ápolásába-gondozásába a családot, a közvetlen környezetet felkészíteni, bevonni, — az aktuális szükségleteknek megfelelően a beteg otthonában ápolni: = heveny megbetegedésben szenvedőknél (kiemelten a légzőszervi, a mozgásszervi, a fertőző és a kisebb sebészeti megbetegedések esetén), = krónikus megbetegedésekben szenvedőknél (kiemelten a légzőszervi betegségek, a szív és keringési rendszer betegségei, az emésztőrendszeri és a belső elválasztású mirigyrendszer betegségei, a mozgásszervi megbetegdésekben szenvedők, a gyógyíthatatlan és terminális állapotban lévő betegek esetén), — részt venni a fogyatékos betegek, illetve a heveny és a krónikus megbetegedésekben szenvedők rehabilitációjában, — ápolni a beteget a rendelői munka során, és együttműködni a diagnosztikus és terápiás, műszeres és eszközös beavatkozások előkészítésénél, kivitelezésénél, — korszerű ápolási dokumentációt vezetni, és az előírások szerinti adatkezelést ellátni. Társadalomtudományi ismereteire alapozva: — a lakosság demográfiai és szociális viszonyait ismerni, — a különböző szociokultúrák jellegzetességeit megismerni, elfogadni és az ápolás megtervezésében felhasználni, — az ellátandók állapotának megfelelően kommunikálni, kapcsolatot teremteni, az interperszonális kommunikáció elveit és módszereit alkalmazni, — ápoláslélektani ismeretek birtokában a beteget pszichésen támogatni, — az ápolás etikai szempontjainak megfelelő módon és szinten informálni a beteget és hozzátartozóit, — a szakmai és etikai normákat betartani, — az ápolás során kapcsolatot teremteni a beszédképtelen betegekkel, — a beteget, a hozzátartozókat és a munkatársakat pszichésen támogatni, — a kiégési szindróma tüneteit felismerni, és lehetőség szerint a megelőzés „technikáit” alkalmazni. Alapellátási ismereteire alapozva: — a praxis menedzsmentjében részt venni, — a vonatkozó jogszabályokat és vállalkozói ismereteket alkalmazni, — társadalombiztosítási ismereteket alkalmazni, — közegészségügyi és járványügyi feladatokat elvégezni, ellátni, — az alapellátás etikai vonatkozásai szerint dolgozni, — ismerje a szociális ellátó rendszer felépítését, — szociális és önkormányzati ismeretek alapján segítséget nyújtani, — együttműködni más ellátási formákkal, — a szociális lehetőségekről a kellő tájékoztatást és támogatást a rászorulóknak megadni, — számítástechnikai, informatikai rendszert használni. IV. A szakképesítés vizsgáztatási követelményei IV/1. A szakmai vizsgára jelentkezés feltételei

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes